Віталь Станіслававіч Жалудок

Віталь Жалудок (нар. , ) — беларускі футбаліст, брамнік.

 Кар’ера 
Выхаванец мінскага «Тарпеда», дарослую кар’еру пачынаў у дублі «Дарыды». Пасля выступлення за «Асіповічы» і «Камунальнік» стаў іграком «Мінска», дзе быў рэзервовым брамнікам. У 2009 годзе на правах арэнды гуляў за рэчыцкі «Ведрыч-97» і быў прызнаны найлепшым іграком каманды ў сезоне.

Па заканчэнні сезона 2011 пакінуў «Мінск» у якасці свабоднага агента, і ў 2012 годзе папоўніў склад грэчаскага клуба «Платаніяс», за які згуляў толькі ў двух матчах і прапусціў 9 галоў.

У студзені 2014 года на правах арэнды далучыўся да клуба трэцяга дывізіёна Грэцыі «ПАО Крусонас». Па выніках сезона дапамог камандзе захаваць месца ў лізе, хоць на момант прыходу брамніка яна знаходзілася на апошнім месцы.

У ліпені 2014 года вярнуўся ў Беларусь, падпісаўшы кантракт з клубам «Слуцк». У складзе «Слуцка» быў другім брамнікам і так не згуляў за асноўную каманду. У лютым 2015 года перайшоў у «Ліду», дзе стаў асноўным брамнікам.

У пачатку 2016 года падпісаў кантракт з клубам «Ашмяны». Пачынаў сезон у якасці асноўнага брамніка, аднак улетку ў сувязі з абвінавачваннем ва ўдзеле ў дагаварных матчах пакінуў каманду. У кастрычніку 2017 года па выніках справы аб дагаварных матчах быў прысуджаны да штрафу ў 27,6 тысяч рублёў, а ў лютым 2018 года атрымаў ад Дысцыплінарнага камітэта АБФФ пажыццёвую дыскваліфікацыю. Пасля зыходу з «Ашмян» стаў працаваць па-за футболам, гуляючы таксама на аматарскім узроўні.

 Дасягненні 
  Пераможца Першай лігі чэмпіянату Беларусі: 2008

 Статыстыка выступленняў 
СезонДывізіёнКлубКраінаМатчыГалы 2004  дубль  Дарыда    14  −17 2005  дубль  Дарыда    21  −22 2006  Д3  Асіповічы    17  −16 2007  Д2  Камунальнік    4  −8 2008  Д2  Мінск    1  −0 2009  Д2  Ведрыч-97    20  −34 2010  дубль  Мінск    16  −26 2012/13  Д1  Платаніяс    2  −9 2013/14 (1)  Д1  Платаніяс    0  0 2013/14 (2)  Д3  ПАО Крусонас    18  -? 2011  Д1  Мінск    2  −2 2014 (2)  дубль  Слуцк    13  −35 2015  Д2  Ліда    27  −45 2016 (1)  Д2  Ашмяны    9  −21

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дарыда
Катэгорыя:Ігракі ФК Асіповічы
Катэгорыя:Ігракі ФК Камунальнік Слонім
Катэгорыя:Ігракі ФК Мінск
Катэгорыя:Ігракі ФК Рэчыца-2014
Катэгорыя:Ігракі ФК Платаніяс
Катэгорыя:Ігракі ФК Слуцк
Катэгорыя:Ігракі ФК Ліда
Катэгорыя:Ігракі ФК Ашмяны-БДУФК